Sennilega eru ekki margir Íslendingar sem hugsa til Finnlands þegar það á að skreppa stutt í borgarferð , en ekki láta þessa borg fram hjá þér fara því þar er að finna einstakan byggingarstíl með leifum af sænskum og rússneskum arkitektúr í bland við stílhreinan skandinavískan arkitektúr . Lundir landans og Finna eru ekki ólíkar ; þögulir og inni í sig þar sem allir eru smá kóngar og drottningar , sjálfstæðir en standa saman þegar á móti blæs , og vinamargir , alúðlegir og sannkölluð partíljón þegar tilefni er til . Íslendingar finna sig alltaf vel á götum Helsinki og engum mun að leiðast í þessari flottu borg . Allir ættu að geta fundið eitthvað við sitt hæfi í Helsinki . Hönnunarverslanir í bland við vintage-verslanir , nútíma arkitektúr í bland við gamlan , sælkeraveitingastaðir með nýnorrænni matargerð í bland við einfaldleikann eða gufubað og eyjahopp . Það þarf engum að leiðast í Helsinki ! Það er hreint út sagt einstakt að dást að fjölbreyttum arkitektúr borgarinnar og ekki síður að rölta um einn af fjölmörgum almenningsgörðum . Þeirra á meðal er Sibeliusar-garðurinn með minnisvarðanum um tónskáldið ástsæla . Þar er m.a. að finna lítið sætt kaffihús , Café Regatta , sem vert er að heimsækja og njóta kanilsnúðs með heitu kaffi . Allas sundlaugin er rétt við markaðstorg Helsinki . Sundlaugarsvæði með nokkrum saunum , sundlaugum , veitingastað og fleiru ; staður þar sem heimamenn koma saman til að slaka á og njóta . Virkið í Suomenlinna er eitt af sjö minjum á heimsminjaskrá UNESCO . Suomenlinna beinþýðist sem kastali Finnlands , en er virki sem er byggt á sex eyjum og er partur af Helsinki . Virkið var byggt árið 1748 sem vörn gegn Rússum . Sex kílómetra langur veggur , yfir 100 fallbyssur , spennandi göng , söfn , kaffihús og veitingastaður . Taka þarf ferju frá markaðstorgi Helsinki til að komast að Suomenlinna . Verslunartækifærin í Helsinki eru fjölmörg . Gera má góð kaup á finnskum hönnunarvörum og fatnaði þar sem Ittala og Marimekko eru sennilega þekktustu merkin . Kauppatori er einn annálaðasti markaður Finnlands þar sem söluaðilar koma saman og selja fjölbreyttar vörur , mat og handverk í litlum sölutjöldum . Esplanadi , er falleg göngugata og sitt hvoru megin eru nokkrar af helstu merkjavörum á borð við Ittala , Marimekko , Samsö & Samsö og Louis Vouitton , svo eitthvað sé nefnt . Vanha Kauppahalli er gamalt matvöru-markaðshús við höfnina sem starfrækt hefur verið frá árinu 1889 . Þar er hægt að fá allt frá tei og kryddi til fisks og grænmetis . Kamppi Center er lítil verslunarmiðstöð í hjarta Helsinki þar sem er að finna helstu tískuvöruverslanirnar og veitingastaðina . Hótelið opnaði árið 2016 og er nútímalegt , staðsett við sjávarsíðuna í Jätkäsaari hverfinu . Byggingarnar eru tvær , sitt hvorar sextán hæðirnar , og eru þær meðal hæstu bygginga í Helsinki . Á hótelinu er gufubað og líkamsræktarstöð , og sundlaug á þakinu . Herbergin eru stílhrein með sjónvarpi , minibar , öryggishólfi , síma , skrifborði og góðu útsýni . Veitingastaður hótelsins , Kitchen and Table , þar sem Skandinavía mætir Mahattan . Sky Room er með stórkostlegt útsýni yfir Helsinki , þar er tilvalið að setjast niður og fá sér drykk .